

ประกาศองค์การบริหารส่วนตำบลบ้านโพธิ์

เรื่อง ผลสำรวจสภาพปัญหาน้ำเสียในพื้นที่ตำบลบ้านโพธิ์

......................................................

 ด้วยองค์การบริหารส่วนตำบลบ้านโพธิ์ ได้ดำเนินการสำรวจสภาพปัญหาน้ำเสียในชุมชน ซึ่งเป็นน้ำเสียที่ผ่านการใช้ประโยชน์จากกิจกรรมต่าง ๆ เช่น ครัวเรือน โรงงานอุตสาหกรรม เกษตรกรรม น้ำเสียจึงเป็นส่วนประกอบต่าง ๆ ที่มาจากกิจกรรมที่เป็นแหล่งกำเนิดของมันปะปนอยู่ในของเหลว ซึ่งเจ้าพนักงานท้องถิ่นมีหน้าที่รวบรวมบันทึกหรือรายงานผลการทำงานของระบบบำบัดน้ำเสีย หรือเจ้าของ หรือผู้ครอบครองแหล่งกำเนิดมลพิษ ตามมาตรา 80 แห่ง พรบ.ส่งเสริมและรักษาคุณภาพสิ่งแวดล้อมแห่งชาติ พ.ศ. 2535 นั้น

 องค์การบริหารส่วนตำบลบ้านโพธิ์ จึงขอสรุปรายงานผลการตรวจสอบสภาพปัญหาน้ำเสียในชุมชน จากการสำรวจไม่พบปัญหาน้ำเสียในชุมชน สืบเนื่องจากประชาชนส่วนมากระบายน้ำเสียลงพื้นที่ว่างเปล่า และพื้นที่เกษตร เช่นการปลูกผักสวนครัว เป็นต้น

 จึงประกาศให้ทราบโดยทั่วกัน

 ประกาศ ณ วันที่ 14 พฤศจิกายน พ.ศ. 2561



 (นายชิต บัวทอง)

นายกองค์การบริหารส่วนตำบลบ้านโพธิ์